**Repræsentantskabsmøde i KVO**

28. april 2022

**Tid og sted:**  **Torsdag den 28. april 2022 kl. 18.00 på Vandværksvej**

**Bestyrelsens beretning v. formand. (Henning Jensen)**

**Dette KVO repræsentantskabsmøde er det 20. ordinære siden stiftelsen i 2001. Vi har i denne periode afholdt 2 bestyrelsesmøder siden sidste ordinære repræsentantskabsmøde.**

**Konstituering af bestyrelsen som følger:**

**Formand:** **Henning Jensen, Næsby Vandværk.**

**Næstformand.:** **Claus Orthmann Andersen.**

**Kasserer:** **Henrik Uhd Markussen, VCS.**

**Best. Medlem.:** **Tage Rasmussen, Brændekilde Vandværk**

**Sekretær.:** **Niels Andersen, Allesø Vandværk.**

**Evaluering af repræsentantskabsmøde 2019:**

**Der blev på første bestyrelsesmøde evalueret på repræsentantskabsmødet, og der var general enighed om at, der var gode indlæg fra Odense Kommune.**

**Vi vil fremover fortsætte i samme stil med info fra Kommune, samt fagligt/faglige indlæg.**

**Regulativ for Vandværker i Odense Kommune:**

**Danske Vandværker og Danva har opdateret branchevejledningen for Regulativ for almene Vandforsyninger.**

**Vi har tilrettet regulativet så det omfatter alle almene Vandforsyninger i Odense Kommune.**

**Arbejdet med at få regulativet godkendt er sat i bero, da der er en klagesag vedrørende Faaborg-Midtfyn Kommunes afslag på at godkende et regulativ, der er udfærdiget på baggrund af Branchevejledningen. En del af afslaget omhandler nogle nye bestemmelser i pkt. 8.1.8, 8.1.9 og 9.17, der giver vandforsyningen mulighed for at afbryde forsyningen til forbrugeren. Faaborg-Midtfyn Kommune vurderer, at bestemmelserne er i strid med gældende lovgivning, og at der ikke er hjemmel til at overføre vandforsyningslovens strafbestemmelser i §84 til vandforsyningen.**

**Brandhane status beredskab Fyn:**

**KVO har gennem de sidste par år presset på ved Beredskabscenter Fyn og Odense Kommune, for at få en afklaring på sløjfning/servicering af Odense Kommunes Brandhaner.**

**Rene Bondo fra Beredskabscenter Fyn oplyser at de ønsker at lave en vurdering af hvilke brandhaner de vil bibeholde til brandslukning samt, hvilke der skal nedlægges på sigt. (Det handler om økonomi).**

**Henrik Uhd Markussen har gennem det sidste halve år haft en del korrespondance med Rene Bondo for at få overblik over hvor langt vi er nået.**

**Henrik og Rene har der indgået en aftale om at VCS. Og de private Vandværker selv kan servicere brandhaner i deres område.**

**Fra januar 2022 kan de private VV og VCS i Odense påbegynde skylning af brandhaner iflg. Aftale til 175,- kr./stk. Vi skønner at de private VV har ca. 600 brandhaner som skal skylles hvert 2 år og VCS har ca. 2000 brandhaner som vi forventer at komme omkring hvert 3 år. Samlet set vil det svare til ca. 300 + 667 = 967 BH x 175,- som andrager en samlet årlig driftsomkostning på ca. 169.225,-/år.**

**Rene Bondo har ansat en ny medarbejder som skal fastlægge hvilke brandhaner som ønskes bevaret i hele vores forsyning i Odense Kommune.**

**Beredskabscenter Fyn har PT. Ingen penge til nedlæggelse af brandhaner, det er kun meget defekte brandhaner som nedlægges.**

**Ny LER-lov (LER 2.0) trådte i kraft 1. juli 2019:**

**Dette indebærer at alle ledningsejere fremover skal lægge deres ledningsoplysninger ind i et digitalt register som kan oprettes i et system som kan svare på LER forespørgsler inden for 2 timer. Vi havde 3,5 år til at få vores ledningsnet digitaliseret og oprettet til at svare. Det skal være oprettet ved udgangen af 2022**

**I kan læse mere om den kommende lov på** [**www.ler.dk**](http://www.ler.dk/)**. (LER 2,0)**

**Fremtidige projekter i KVO:**

**Vi følger op på samarbejdet med Beredskabscenter Fyn vedrørende Brandhaner.**

**Og så vil vi meget gerne have forslag til fremtidige projekter i KVO bestyrelsen.**

**Hjemmeside:** [**kvodense.dk**](http://www.kvodense.dk/) **:**

**Akse Snerling fra Søhus Vandværk opdaterer løbende KVOs hjemmeside.**

**På hjemmesiden findes bl.a. genveje til KVOs Vandforsyninger, Vedtægter, Vandværkets regulativ samt Geus/Jupiter for informationer om Vandprøver og Boringsprofiler.**

**På hjemmesiden ligger der også et link til beredskabsplan for Vandværker i Odense kommune:** [**https://www.odense.dk/borger/miljoe-og-affald/vand/beredskabsplan-for-vandforsyning**](https://www.odense.dk/borger/miljoe-og-affald/vand/beredskabsplan-for-vandforsyning) 

**Diverse referater samt repræsentantskabsmødets beretning vil blive lagt ud på hjemmeside.**

**Jeg vil gerne takke Aksel for det store arbejde han lægger i dette arbejde.**

**Vandværker:**

## Der forventes ny bogføringslov som kræver digital bogføring, digital opbevaring af regnskabsmaterialet og en sikkerhedskopi heraf allerede fra 1. januar 2023. Hør mere om de nye krav til bogføringen på Webinar Danskevv tirsdag den 31. maj.

## Den nye bogføringslov forventes at blive vedtaget inden sommerferien 2022 og de første dele træder i kraft allerede 1. juli 2022. Hør mere om digital bogføring, digital opbevaring samt alle de øvrige krav til bogføring og bogføringsprocedurer. De nye regler følges af styrkede kontrolmuligheder til Erhvervsstyrelsen og forhøjede bødesatser for overtrædelse af bogføringsreglerne.

**Tak**

**Tak til de 3 repræsentanter fra Odense Kommune, Eva Fischer Nielsen, Richard Jensen og Birgitte Larsen for godt samarbejde gennem året.**

**Til sidst vil jeg takke bestyrelsen og også medlemmerne for godt samarbejde gennem året.**

**Henning Jensen.**